 סימן רעג - דין הזוכה מן ההפקר והפקר כיצד וכמה. ובו יח סעיפים:
הצד דגים מהימים ומנהרות או שצד עופות או מיני חיות הואיל ואין להם בעלים זכה ובלבד שלא יצוד בשדה חבירו ואם צד שם קנה ואם היו הדגים בביברין של בעלים וכן חיה ועוף שבביברים אע''פ שהוא ביבר גדול והוא מחוסר צידה ה''ז של בעל הביברים והצד משם ה''ז גזלן הלוקח דגים מתוך מצודתו של חבירו כשהיא בתוך הים או שלקח חיה ממצודתו כשהיא פרוסה במדבר ה''ז אסור מדברי סופרים ואם היה המצודה כלי ולקח מתוך המצודה ה''ז גזלן: